इसके साथ ही, गुरुयावूर मंदिर का दो प्रसिद्ध साहित्यिक कृतियों से भी संबंध है नारायणीयम के लेखक मेल्पथूर नारायण भट्टाथिरी और ज्नानाप्पना के लेखक पून्थानम, दोनों ही गुरुवायुरप्पन के परम भक्त थे। नारायणीयम संस्कृत में लिखा ग्रंथ है जिसमें महाविष्णु के दस अवतार पर जानकारी दी गर्इ है, और ज्नानाप्पना मलयालम भाषा में लिखी पुस्तक जीवन के विभिन्न सत्यों की विवेचना करती है और क्या करना चाहिए व क्या नहीं करना चाहिए, इसके सम्बन्ध में उपदेश देती है।